3. การประกอบธุรกิจของแต่ละสายผลิตภัณฑ์

  3.1 ลักษณะผลิตภัณฑ์หรือบริการ

  ธุรกิจพัฒนาอสังหาริมทรัพย์

  บริษัทและบริษัทย่อยพัฒนาอสังหาริมทรัพย์ ซึ่งประกอบไปด้วย ทาวน์เฮ้าส์ และบ้านเดี่ยว
  โครงการที่พัฒนาทั้งหมด จะเป็นโครงการที่ตั้งอยู่ในเขตกรุงเทพมหานครและปริมณฑล
  โดยส่วนใหญ่จะเป็นโครงการใหม่

ณ 31 ธันวาคม 2545 บริษัทและบริษัทย่อยมีโครงการที่ดำเนินงานอยู่คือ

+-----+---------+--------+-------+------------+-------+------+------+
| ผู้ดำ | ชื่อ      | ที่ตั้งโ   | ลัก    | ขนาดที่ดิน    | มูล    | ส    |      |
| เนิน | โครงการ | ครงการ | ษณะโค | (ไร่)/      | ค่าขาย | ถานะ |      |
| การ |         |        | รงการ |            |       |      |      |
|     |         |        |       | จำนวนแปลง  | (ล้า   |      |      |
|     |         |        |       |            | นบาท) |      |      |
+=====+=========+========+=======+============+=======+======+======+
|     |         |        |       |            |       | ขา   | โอ   |
|     |         |        |       |            |       | ยแล้ว | นแล้ว |
|     |         |        |       |            |       |      |      |
|     |         |        |       |            |       | (ห   | (ห   |
|     |         |        |       |            |       | น่วย) | น่วย) |
+-----+---------+--------+-------+------------+-------+------+------+
| APD | บ้า      | ซ.     | ทาว   | 11/99      | 1     | 99   | 45   |
|     | นกลางกร | ทองหล่อ | น์เฮ้าส์ |            | 076.7 |      |      |
|     | ุงทองหล่อ |        |       |            |       |      |      |
+-----+---------+--------+-------+------------+-------+------+------+
| APD | บ้านกล   | ถ.     | ทาว   | 17/198     | 682.3 | 191  | 152  |
|     | างเมือง( | รัชดา-เ | น์เฮ้าส์ |            |       |      |      |
|     | รัชดา-เห | หม่งจ๋าย |       |            |       |      |      |
|     | ม่งจ๋าย2) |        |       |            |       |      |      |
+-----+---------+--------+-------+------------+-------+------+------+
| APD | มนวดี    | บา     | ทาว   | 30/420     | 360   | 11   | -    |
|     | กรีน     | งบัวทอง | น์เฮ้าส์ |            |       |      |      |
|     | พาร์ค    |        |       |            |       |      |      |
+-----+---------+--------+-------+------------+-------+------+------+
| APR | บ้านก    | ถ.     | ทาว   | 7/82       | 260   | 81   | -    |
|     | ลางเมือง | รัชดา-เ | น์เฮ้าส์ |            |       |      |      |
|     |         | หม่งจ๋าย |       |            |       |      |      |
|     | (เห     |        |       |            |       |      |      |
|     | ม่งจ๋าย3) |        |       |            |       |      |      |
+-----+---------+--------+-------+------------+-------+------+------+
| AP  | Place   | ปร     | บ้า    | 278/600    | 2,340 | 347  | 327  |
|     |  & Park | ะชาอุทิศ | นเดี่ยว |            |       |      |      |
|     |         | -สวนธน |       |            |       |      |      |
+-----+---------+--------+-------+------------+-------+------+------+
| AP  | ม       | บา     | ทาว   | 45/682     | 515   | 681  | 681  |
|     | นวดีพาร์ค | งบัวทอง | น์เฮ้าส์ |            |       |      |      |
+-----+---------+--------+-------+------------+-------+------+------+
| AP  | ร่มเงาไม้ | บา     | ทาว   | 74/969     | 5     | 969  | 967  |
|     |         | งบัวทอง | น์เฮ้าส์ |            | 34.34 |      |      |
+-----+---------+--------+-------+------------+-------+------+------+

  APD = บมจ. เอเชี่ยน พร็อพเพอร์ตี้ ดีเวลลอปเมนท์, AP = บจ. เอเชี่ยน พร็อพเพอร์ตี้

APR = บจ. เอเชี่ยน พร็อพเพอร์ตี้ เรสซิเดนท์

  ณ 31 ธันวาคม 2545 บริษัทมีโครงการที่กำลังพัฒนาและจะเปิดขายภายใน 6 เดือนดังต่อไปนี้คือ

+-----+---------+--------+-------+------------+-------+------+------+
| ผู้ดำ | ชื่อ      | ที่ตั้งโ   | ลัก    | ขนาดที่ดิน    | มูล    | ส    |      |
| เนิน | โครงการ | ครงการ | ษณะโค | (ไร่)/      | ค่าขาย | ถานะ |      |
| การ |         |        | รงการ |            |       |      |      |
|     |         |        |       | จำนวนแปลง  | (ล้า   |      |      |
|     |         |        |       |            | นบาท) |      |      |
+=====+=========+========+=======+============+=======+======+======+
|     |         |        |       |            |       | ขา   | โอ   |
|     |         |        |       |            |       | ยแล้ว | นแล้ว |
|     |         |        |       |            |       |      |      |
|     |         |        |       |            |       | (ห   | (ห   |
|     |         |        |       |            |       | น่วย) | น่วย) |
+-----+---------+--------+-------+------------+-------+------+------+
| APD | บ้าน     | ถ      | ทาว   | 13/101     | 750   | -    | -    |
|     | กลางกรุง | นนจันทน์ | น์เฮ้าส์ |            |       |      |      |
|     |         |        |       |            |       |      |      |
|     | (สาทร-ถ |        |       |            |       |      |      |
|     | นนจันทน์) |        |       |            |       |      |      |
+-----+---------+--------+-------+------------+-------+------+------+
| APD | บ้านก    | ซ.ล    | ทาว   | 21/222     | 444   | -    | -    |
|     | ลางเมือง | าดพร้าว | น์เฮ้าส์ |            |       |      |      |
|     |         | 80     |       |            |       |      |      |
|     | (       |        |       |            |       |      |      |
|     | ลาดพร้าว |        |       |            |       |      |      |
|     | 80)     |        |       |            |       |      |      |
+-----+---------+--------+-------+------------+-------+------+------+
| APD | บ้านก    | ถนนศร  | ทาว   | 22/210     | 630   | -    | -    |
|     | ลางเมือง | ีนครินทร์ | น์เฮ้าส์ |            |       |      |      |
|     |         |        |       |            |       |      |      |
|     | (ศร     |        |       |            |       |      |      |
|     | ีนครินทร์) |        |       |            |       |      |      |
+-----+---------+--------+-------+------------+-------+------+------+
| APD | บ้าน     | ถนนน   | ทาว   | 21/145     | 1,500 | -    | -    |
|     | กลางกรุง | ราธิวาส | น์เฮ้าส์ |            |       |      |      |
|     |         |        |       |            |       |      |      |
|     | สาทร-   |        |       |            |       |      |      |
|     | นราธิวาส |        |       |            |       |      |      |
+-----+---------+--------+-------+------------+-------+------+------+
| APL | บ้าน     | โชคชัย  | ทาว   | 16/173     | 519   | -    | -    |
|     | กลางเมือ | 4      | น์เฮ้าส์ |            |       |      |      |
|     | ง(โชคชัย |        |       |            |       |      |      |
|     | 4)      |        |       |            |       |      |      |
+-----+---------+--------+-------+------------+-------+------+------+
| APL | บ้านก    | ล      | ทาว   | 15/154     | 750   | -    | -    |
|     | ลางกรุง( | าดพร้าว | น์เฮ้าส์ |            |       |      |      |
|     | ลาดพร้าว | 25     |       |            |       |      |      |
|     | 25)     |        |       |            |       |      |      |
+-----+---------+--------+-------+------------+-------+------+------+
| APL | CITI    | สุขุมวิท  | คอนโด | 3/224      | 880   | -    | -    |
|     | SMA     | 18     | มิเนียม |            |       |      |      |
|     | RTสุขุมวิท |        |       |            |       |      |      |
|     | 18      |        |       |            |       |      |      |
+-----+---------+--------+-------+------------+-------+------+------+

  APD = บมจ. เอเชี่ยน พร็อพเพอร์ตี้ ดีเวลลอปเม้นท์

  APL = บจ. เอเชี่ยน พร็อพเพอร์ตี้ (ลาดพร้าว)

  ธุรกิจผลิตและจำหน่ายวัสดุก่อสร้าง

1. แผ่นพื้นสำเร็จรูประบบแผ่นพื้นท้องเรียบ (Solid Planks)

  เป็นแผ่นคอนกรีตอัดแรงที่มีขนาดความหนา 5 ซม. กว้าง 35 ซม.
  และยาวตามความต้องการของลูกค้าวางเรียงชิดกันตลอดความยาวคานของอาคารเมื่อเทคอนกรีตทับหน้า
  (CONCRETE TOPPING) บนแผ่นพื้นสำเร็จรูป จะได้พื้นอาคาร
  ที่มีความแข็งแรงทนทานการใช้แผ่นพื้นสำเร็จรูปชนิดนี้จะทำให้การก่อสร้างรวดเร็ว
  และประหยัดกว่าการก่อสร้างทั่วไป
  ผลิตภัณฑ์ถูกออกแบบมาให้ดูสวยงามโดยไม่จำเป็นต้องฉาบปูนใต้ท้องแผ่นพื้นสำเร็จรูปหรือติดตั้งฝ้าเพดาน

2. แผ่นพื้นสำเร็จรูประบบแผ่นพื้นกลวง (HOLLOW CORE SLAB)

  เป็นแผ่นคอนกรีตอัดแรงกลวงที่มีขนาดความกว้าง 1.20 เมตร มีความหนาแตกต่างกันไป 5
  ขนาด คือ 8, 12, 15, 20 และ 25 ซม.
  สำหรับความยาวสามารถผลิตได้ตามความต้องการของลูกค้าแผ่นพื้นสำเร็จรูปชนิดนี้ถูกออกแบบมาสำหรับใช้กับอาคารขนาดกลางและขนาดใหญ่ที่ต้องการรับน้ำหนักบรรทุกมาก

  3. คอนกรีตเสริมใยแก้ว (GLASS FIBRE REINFORCED CONCRETE - GRC)

  GRC เป็นผลิตภัณฑ์คอนกรีตสำเร็จรูปอีกชนิดหนึ่ง ที่ผลิตขึ้นจากส่วนผสมของซีเมนต์
  ทรายและใยแก้วชนิดพิเศษ
  เป็นผลิตภัณฑ์ที่รู้จักและใช้กันแพร่หลายในประเทศเยอรมันนีและประเทศญี่ปุ่น
  เป็นผลิตภัณฑ์ตกแต่งที่มีพื้นผิวเรียบสวยงามสามารถทำเป็นรูปแบบต่างๆ ได้ การติดตั้งรวดเร็ว
  GRC เป็นผลิตภัณฑ์ที่มีน้ำหนักเบา และสามารถผลิตได้ตามความต้องการของสถาปนิกและวิศวกร
  ปัจจุบัน GRC ได้ถูกนำไปใช้ในงานต่างๆ ดังนี้ :

-   งานวิศวกรรมโยธา ผนังกันเสียงทางด่วนมหานคร

-   งานวิศวกรรมโครงสร้าง ผนังอาคารภายนอกทุกชนิด

    -   งานสถาปัตยกรรม
        งานประดับภายนอกอาคารที่ต้องการความละเอียดและความสวยงามเป็นพิเศษ

  ลักษณะและสิทธิประโยชน์ที่ได้รับจากการส่งเสริมการลงทุน

  ในปี 2538
  บริษัทได้รับสิทธิพิเศษจากการส่งเสริมการลงทุนตามพระราชบัญญัติส่งเสริมการลงทุนปี2520
  สำหรับการผลิตที่โรงงานคอนกรีตสำเร็จรูปที่จังหวัดนครราชสีมา
  โดยได้รับยกเว้นภาษีเงินได้นิติบุคคลสำหรับกำไรสุทธิ 8 ปี นับจากวันที่ได้รับส่งเสริม
  และได้รับยกเว้นอากรขาเข้า สำหรับเครื่องจักรที่นำเข้า ในปี 2539
  บริษัทเริ่มมีรายได้จากกิจการที่ได้รับการส่งเสริมฯ และในปี 2542 บริษัทได้หยุดดำเนินการ
  สำหรับโรงงานดังกล่าว เป็นการชั่วคราว

  3.2 การตลาดและภาวะการแข่งขัน

  ภาวะอุตสาหกรรมของธุรกิจพัฒนาอสังหาริมทรัพย์สามารถสรุปได้ดังนี้

  จากรายงานเศรษฐกิจและการเงิน ปี 2545 ของธนาคารแห่งประเทศไทย
  ได้สะท้อนให้เห็นถึงแนวโน้มการฟื้นตัวอย่างต่อเนื่องของธุรกิจอสังหาริมทรัพย์ในช่วง 11
  เดือนแรก โดยเห็นได้จากพื้นที่ที่ได้รับอนุญาตก่อสร้าง เพิ่มขึ้น 56.8%
  มูลค่าการซื้อขายที่ดินทั้งประเทศเพิ่มขึ้น 37.8% และปริมาณการจำหน่ายปูนซิเมนต์เพิ่มขึ้น 24.6%
  ทั้งนี้การฟื้นตัวยังคงจำกัดเฉพาะธุรกิจที่อยู่อาศัยประเภทบ้านเดี่ยวและทาวน์เฮ้าส์
  โดยเฉพาะธุรกิจบ้านจัดสรรที่ขยายตัวถึงร้อยละ 50.9

  ปัจจัยที่มีผลต่อการฟื้นตัวของธุรกิจอสังหาริมทรัพย์ที่สำคัญ ได้แก่
  อัตราดอกเบี้ยเงินกู้ที่อยู่ในเกณฑ์ต่ำ ทำให้สถาบันการเงินแข่งขันกันปล่อยสินเชื่อที่อยู่อาศัย
  โดยรายงานยอดคงค้างสินเชื่อในระบบธนาคารพาณิชย์ไทย ในเดือนธันวาคม 2545 มีจำนวน
  3,680,896 ล้านบาท เพิ่มขึ้น 23.2% เมื่อเทียบกับปี 2544
  ตลอดจนรายได้ของครัวเรือนที่เพิ่มขึ้น
  ความมั่นใจของผู้บริโภคต่อภาวะเศรษฐกิจโดยรวมและมาตรการกระตุ้นธุรกิจอสังหาริมทรัพย์ของภาครัฐอย่างต่อเนื่อง

  ในส่วนของผู้ประกอบการอสังหาริมทรัพย์มีสภาพคล่องเพิ่มขึ้น
  ซึ่งมีผลมาจากความสำเร็จในการปรับโครงสร้างหนี้ ณ สิ้นไตรมาส 3 ของปี 2545 จำนวนทั้งสิ้น
  12,884 ราย มูลหนี้ 374,336 ล้านบาท
  ทำให้ผู้ประกอบการสามารถลงทุนพัฒนาที่ดินและเปิดขายโครงการใหม่ทั้งบ้านเดี่ยวและทาวน์เฮ้าส์
  โดยเน้นตลาดสำหรับผู้มีรายได้สูงและปานกลางเป็นหลัก
  ทั้งนี้ราคาขายบ้านมีการปรับเพิ่มตามต้นทุนราคาวัสดุก่อสร้างที่เพิ่มขึ้น

  อย่างไรก็ดีนับตั้งแต่เกิดวิกฤตเศรษฐกิจ กล่าวได้ว่าปี 2543 – 2545
  เป็นปีแห่งการปรับโครงสร้างตลาดอสังหาริมทรัพย์ทั้งในด้านอุปสงค์และอุปทาน
  และความต้องการของตลาดในปัจจุบันเป็นการซื้อของผู้ที่ต้องการที่อยู่อาศัยที่แท้จริง
  หลังจากที่ผ่านมามีการเก็งกำไรบ้านและที่ดินกันมาก สิ่งที่ชี้ให้เห็นชัดเจนก็คือ
  ยอดสร้างบ้านเองมีปริมาณลดลง
  เพราะบริษัทอสังหาริมทรัพย์สามารถพัฒนาโครงการใกล้เมืองสนองความต้องการของผู้ซื้อ
  ต่างจากอดีตที่จะออกไปสร้างในที่ดินที่ห่างเมืองออกไป ส่งผลให้ในรอบปีที่ผ่านมา
  บริษัทพัฒนาอสังหาริมทรัพย์มีกำไรกันถ้วนหน้า เฉพาะ 19
  บริษัทที่จดทะเบียนในตลาดหลักทรัพย์แห่งประเทศไทย มีผลกำไรสุทธิรวมถึง 18,883.16
  ล้านบาท

  แนวโน้มตลาดอสังหาริมทรัพย์ปี 2546

  สำหรับแนวโน้มของธุรกิจอสังหาริมทรัพย์ปี 2546 คาดว่าอุปสงค์จะมีการขยายตัวอย่างต่อเนื่อง
  ทั้งทาวน์เฮ้าส์ บ้านเดี่ยว และอาคารชุดย่านใจกลางธุรกิจ ตามภาวะเศรษฐกิจที่เริ่มฟื้นตัว
  และอัตราการจ้างงานที่เพิ่มขึ้น ขณะที่อุปทานส่วนเกินเริ่มหมดไป

  ประกอบกับอัตราดอกเบี้ยยังอยู่ในระดับต่ำ
  และภาครัฐได้ขยายระยะเวลาสำหรับมาตรการสนับสนุนต่างๆออกไปอีก 1 ปี
  และกระตุ้นกำลังซื้อใหม่ๆ เพิ่มขึ้น อาทิ
  การขยายระยะเวลาการลดค่าจดทะเบียนออกไปสิ้นสุดวันที่ 31 ธันวาคม 2546
  การยกเว้นภาษีเงินได้บุคคลธรรมดาที่เรียกเก็บจากเงินได้จากการขายที่อยู่อาศัยเดิมไปซื้อที่อยู่อาศัยใหม่
  (เฉพาะส่วนที่ไม่เกินมูลค่าที่อยู่อาศัยที่ซื้อใหม่)
  ตลอดจนโครงการจัดสร้างที่อยู่อาศัยสำหรับผู้มีรายได้น้อย (โครงการบ้านเอื้ออาทร)
  และสำหรับคนมีรายได้น้อยในเมือง (โครงการบ้านมั่นคง)

  ทางด้านของราคาขายอสังหาริมทรัพย์ในปี 2546 คาดว่าจะปรับตัวสูงขึ้นตามการเพิ่มของต้นทุน
  ทั้งค่าจ้างแรงงาน ราคาน้ำมัน และราคาวัสดุก่อสร้าง นอกจากนี้แล้ว ในปี 2546
  คาดว่าปัญหาใหญ่ของธุรกิจอสังหาริมทรัพย์จะไม่ใช่เรื่องความต้องการซื้อ
  แต่จะเป็นเรื่องกำลังการผลิต โดยเฉพาะในช่วงไตรมาส 3 และ 4 ของปี
  ซึ่งผู้ประกอบการทุกคนจะเร่งกำลังการผลิต เพื่อให้ได้รับประโยชน์ในมาตรการทางด้านภาษี
  รวมถึงมาตรการสนับสนุนธุรกิจอสังหาริมทรัพย์ของภาครัฐ ซึ่งมีผลบังคับใช้ถึงสิ้นปี 2546 นี้

  กลยุทธการแข่งขัน

  บริษัทมีนโยบายที่จะสร้างบ้านประเภททาวน์เฮ้าส์เป็นหลัก
  ในทำเลที่ตั้งในเขตเมืองหรือใกล้ศูนย์กลางทางธุรกิจเป็นหลัก
  และมีขนาดของโครงการที่ไม่ใหญ่มากทำให้มีอัตราการหมุนเวียนของสินค้าที่เร็วขึ้น
  เมื่อเปรียบเทียบกับคู่แข่งขันประเภททาวน์เฮ้าส์รายอื่น ซึ่งส่วนใหญ่จะอยู่ในพื้นที่นอกเมือง
  นอกจากนี้บริษัทยังมีกลยุทธทางการตลาด
  โดยโฆษณาผ่านหนังสือพิมพ์และป้ายโฆษณาตามจุดต่างๆที่สำคัญและพยายามที่จะรักษาคุณภาพมาตรฐานของบ้านที่สร้าง
  การบริการก่อนและหลังการขาย รวมทั้งมีบ้านบางส่วนที่การก่อสร้างก่อนขายประมาณ 70-80%
  เพื่อสร้างความเชื่อมั่นให้กับลูกค้า

  กลุ่มลูกค้าเป้าหมาย

  กลุ่มลูกค้าเป้าหมายของบริษัทจะเป็นกลุ่มลูกค้าชนชั้นกลางขึ้นไปที่นิยมความสะดวกสบายในการเดินทางไปทำงานและนิยมที่จะซื้อทาวน์เฮ้าส์
  บ้านเดี่ยว หรือคอนโดมิเนียม ในเขตพื้นที่ตัวเมืองหรือศูนย์กลางธุรกิจ (Center Business
  District) ของกรุงเทพมหานคร

  การตลาดและการจัดจำหน่าย

  บริษัทและบริษัทย่อยใช้การโฆษณาผ่านสื่อต่างๆ แต่สื่อหลักที่ใช้จะเป็น ป้ายโฆษณา และหนังสือพิมพ์
  เพื่อให้ลูกค้าเข้ามาติดต่อโดยตรง ที่สำนักงานขายของโครงการ
  การที่ป้ายโฆษณาเป็นสื่อที่สำคัญที่ใช้ เนื่องจากเห็นว่าความต้องการที่อยู่อาศัยนั้นจะมีลักษณะ
  "Geographic Demand"
  คือลูกค้าส่วนใหญ่น่าจะเป็นบุคคลที่รู้จักและคุ้นเคยกับพื้นที่ที่โครงการตั้งอยู่

  การเลือกเปิดโครงการนั้น จะเน้นโครงการ ทาวน์เฮ้าส์
  ที่ตั้งอยู่ในรอบชั้นในของกรุงเทพมหานคร ทั้งนี้ เพราะจากการเปิดตัวโครงการใหม่ๆ
  ในช่วงปีที่ผ่านมา จะเห็นว่าผู้ประกอบการส่วนใหญ่จะเน้นการทำโครงการบ้านเดี่ยวมากกว่าดังนั้น
  ตลาดทาวน์เฮ้าส์ในเมืองจึงมีการแข่งขันที่ไม่สูงนักเมื่อเทียบกับตลาดบ้านเดี่ยว
  จุดแข็งทางด้านการตลาดของบริษัทและบริษัทย่อยคือการเลือกทำเลที่ตั้งโครงการที่ตอบสนองผู้บริโภคได้ดี
  ซึ่งมาจากการทำการสำรวจทางด้านการตลาด
  และมีการทำอย่างต่อเนื่องเพื่อสร้างภาพพจน์ของสินค้าต่อลูกค้า
  โครงการใหม่ทั้งหมดของบริษัทและบริษัทย่อย จะเปิดตัวภายใต้ชื่อ "บ้านกลางกรุง" ,
  "บ้านกลางเมือง" และ "มนวดี" ซึ่งจะแยกด้วยระดับราคาจาก A+ ไปจนถึง C

  ภาวะอุตสาหกรรมของธุรกิจผลิตและจำหน่ายวัสดุก่อสร้างสามารถสรุปได้ดังนี้

  ในช่วงทศวรรษที่ผ่านมา
  ผู้ประกอบการจำนวนมากได้มีการนำระบบก่อสร้างสำเร็จรูปมาใช้ในโครงการแทนระบบใช้ไม้แบบและหล่อคอนกรีตแบบเดิมโดยมีทั้งการนำระบบก่อสร้างสำเร็จรูปอย่างเต็มรูปแบบ
  ซึ่งเป็นเทคโนโลยีการก่อสร้างที่ใช้การหล่อแบบส่วนต่างๆของอาคารหรือสิ่งก่อสร้างให้เป็นชิ้นส่วนสำเร็จรูป
  แล้วนำไปประกอบเป็นตัวอาคารที่สถานที่ก่อสร้าง ชิ้นส่วนที่หล่อได้แก่ ผนัง พื้น เสา คาน หลังคา
  บันได หรืออาจเป็นเพียงการใช้วัสดุก่อสร้างสำเร็จรูปมาทดแทนเพียงบางส่วน
  จากการตื่นตัวเรื่องการอนุรักษ์ป่าไม้ การรักษาสภาวะแวดล้อมให้ดีอยู่
  ตลอดจนการประหยัดพลังงานทำให้มีแนวโน้มให้เจ้าของโครงการหันไปใช้เทคโนโลยีการก่อสร้างที่เหมาะสมและมีการเลือกใช้วัสดุในแนวทางใหม่ๆ
  กล่าวคือใช้วัสดุที่มีน้ำหนักเบา การติดตั้งง่าย รวดเร็ว ไม่สร้างมลภาวะ
  การใช้วัสดุก่อสร้างตามแนวดังกล่าวเป็นทางเลือกใหม่ของการใช้วัสดุก่อสร้างในอนาคตเพื่อลดต้นทุนการก่อสร้าง
  และทำการส่งมอบงานได้เร็วขึ้น
  พื้นสำเร็จรูปเป็นวัสดุก่อสร้างสำเร็จรูปที่ได้รับความนิยมใช้อย่างแพร่หลายในช่วงกว่าทศวรรษที่ผ่านมา
  การนำแผ่นพื้นสำเร็จรูปมาใช้ ทำให้การก่อสร้างทำได้สะดวก รวดเร็ว ประหยัดเวลา
  และประหยัดไม้แบบ นอกจากนี้ แผ่นพื้นซึ่งหล่อจากโรงงานย่อมได้มาตรฐานและมีความแข็งแรง
  ทำให้ผู้ประกอบการหันมาใช้แผ่นพื้นสำเร็จรูปแทนการหล่อในที่เพิ่มมากขึ้น

  คอนกรีตเสริมใยแก้ว เป็นผลิตภัณฑ์ตกแต่งที่มีพื้นผิวเรียบสวยงาม สามารถทำเป็นรูปแบบต่างๆได้
  การติดตั้งรวดเร็ว มีน้ำหนักเบา เริ่มเป็นที่นิยม ใช้แทนงานปูนปั้นต่างๆ
  เนื่องจากชิ้นงานมีความเรียบร้อย สวยงาม น้ำหนักเบา และติดตั้งได้ง่ายกว่า

  โอกาส

  1.
  การตื่นตัวเรื่องการอนุรักษ์ทรัพยากรธรรมชาติและปัญหามลภาวะทำให้มีการนำเทคโนโลยีระบบ
  ก่อสร้างมาใช้แทนระบบไม้แบบ และ หล่อคอนกรีตในที่

2. การตระหนักเรื่องความปลอดภัยให้มีการเลือกใช้วัสดุที่มีมาตรฐาน
และง่ายต่อการควบคุมในการทำงานเพื่อให้เกิดความปลอดภัย

3.  การใช้วัสดุก่อสร้างสำเร็จรูป
    ทำให้การควบคุมต้นทุนและระยะเวลาการทำงานเป็นประโยชน์ในทางที่ดีขึ้น
    และสามารถควบคุมให้เป็นไปตามแผนงานได้ง่าย และแน่นอนมากขึ้น

  อุปสรรค

  1. จากปัญหาการตกต่ำของเศรษฐกิจตั้งแต่ปี 2540
  และปัญหาสภาพคล่องในตลาดเงินที่มีผลต่อเนื่องมาถึงปี 2544 ทำให้สภาวะธุรกิจถดถอย
  มีหนี้เสียเกิดขึ้นเป็นจำนวนมากโดยเฉพาะจากโครงการพัฒนาอสังหาริมทรัพย์
  และผู้รับเหมาก่อสร้างต่างๆ
  ซึ่งแม้ว่าปัจจุบันสภาพคล่องในระบบจะมีมากขึ้นก็ตามแต่สถาบันการเงินยังมีความเข้มงวดในการปล่อยสินเชื่อ
  จึงทำให้ธุรกิจอสังหาริมทรัพย์ และผู้รับเหมาก่อสร้างบางส่วนยังประสพกับปัญหาอยู่
  ซึ่งได้ส่งผลกระทบต่อตลาดวัสดุก่อสร้างด้วย

1.  วัสดุและเทคโนโลยีการก่อสร้าง มีหลายอย่างที่สามารถทดแทนกันได้

  จากปัญหาวิกฤตเศรษฐกิจที่ประเทศไทยประสบในช่วงเวลาที่ผ่านมา
  การลดและชลอการใช้งบประมาณด้านการก่อสร้างต่างๆของภาครัฐและเอกชน
  ทำให้อุตสาหกรรมวัสดุก่อสร้างสำเร็จรูป ลดลงมาอย่างต่อเนื่องตั้งแต่ปี 2540
  เมื่อพิจารณาจากสภาวะเศรษฐกิจที่เริ่มฟื้นตัวขึ้นในปี 2545 คาดว่าในปี 2546
  นี้แนวโน้มจะดีขึ้นเมื่อเปรียบเทียบกับปีที่ผ่านมา

  กลยุทธการแข่งขัน

  บริษัท พีซีเอ็ม คอนสตรัคชั่น แมททีเรียล จำกัด (“บริษัทพีซีเอ็ม”) (ซึ่งบริษัทถือหุ้นอยู่ร้อยละ
  99.99) ได้ใช้กลยุทธ์ในการแข่งขัน โดยการควบคุมคุณภาพของสินค้าและการบริการ
  โดยสินค้าของบริษัทพีซีเอ็มเป็นที่รู้จักดีในกลุ่มลูกค้าผู้รับเหมา ซึ่งเป็นลูกค้ากลุ่มเป้าหมาย
  โดยบริษัทพีซีเอ็มมีนโยบายราคาที่ปรับตามต้นทุนการผลิตและสามารถแข่งขันกับผู้ผลิตรายอื่นในตลาดเดียวกันได้

+----------------------------+-----------------------------------------+
| -   จุดแข็งของบริษัทพีซีเอ็ม      | เป็นผู้อยู่ในอุตสาหกรรมมานาน                  |
|                            | เป็นที่รู้จักและยอมรับในกลุ่มลูกค้า                |
|                            | ในเรื่องคุณภาพของสินค้าและบริการ              |
+----------------------------+-----------------------------------------+
| -   จุดอ่อนของบริษัทพีซีเอ็ม      | ไม่ได้เป็นผู้ผลิตที่มีกลุ่ม / เครือบริษัท             |
|                            | ที่ผลิตวัตถุดิบครบวงจร                        |
+----------------------------+-----------------------------------------+

  บริษัทพีซีเอ็มมีการกำหนดราคาขายสำหรับกลุ่มเป้าหมายและให้ส่วนลดสำหรับลูกค้าที่ซื้อสินค้าในปริมาณและเงื่อนไขที่บริษัทพีซีเอ็ม
  กำหนดโดยมีมาตรฐานของสินค้าซึ่งถ้าเปรียบเทียบราคาขายสุทธิกับคู่แข่งขันแล้วระดับราคาขายแผ่นพื้นท้องเรียบของบริษัทพีซีเอ็มจะใกล้เคียงกับคู่แข่งขันจึงมีความสามารถในการแข่งขันทางด้านราคากับคู่แข่งรายอื่นได้

  จำนวนและขนาดคู่แข่งขัน

  แผ่นพื้นสำเร็จรูประบบท้องเรียบมีคู่แข่งในตลาดเป็นจำนวนมาก
  แต่โดยที่บริษัทคู่แข่งรายสำคัญยังมีขนาดเล็กกว่า ทำให้บริษัทมีศักยภาพที่ดีกว่าคู่แข่ง

ส่วนผลิตภัณฑ์คอนกรีตเสริมใยแก้ว มีคู่แข่งในตลาดน้อยราย แต่ทุกรายมีขนาดใหญ่กว่าบริษัททั้งสิ้น

  สภาพการแข่งขัน

  จากการที่สภาวะเศรษฐกิจเริ่มฟื้นตัวอย่างต่อเนื่องโดยเฉพาะในด้านอสังหาริมทรัพย์
  ทำให้อุปสงค์ที่มีต่อวัสดุก่อสร้างเพิ่มตามขึ้นด้วย
  ส่งผลให้การแข่งขันในด้านราคาสินค้าระหว่างผู้ผลิตลดลง
  (ต่างจากในอดีตในช่วงภาวะตกต่ำของเศรษฐกิจ อุปทานมีมากกว่าอุปสงค์
  ทำให้ผู้จำหน่ายส่วนใหญ่ใช้กลยุทธ์ด้านราคาเป็นหลัก ทำให้มีการตัดราคากันมาก) อย่างไรก็ตาม
  ต้นทุนการผลิตก็เพิ่มขึ้นเป็นเงาตามตัวด้วย เนื่องจากราคาวัตถุดิบที่สำคัญได้แก่ ปูนซิเมนต์ ลวด
  เหล็ก หินและทราย ต่างก็ปรับราคาสูงขึ้นด้วยทั้งนั้น

  กลุ่มลูกค้าเป้าหมาย

  ลักษณะของลูกค้าส่วนใหญ่จะเป็นผู้รับเหมา
  เจ้าของโครงการบ้านจัดสรรหรือผู้แทนจำหน่ายที่ขายให้กับงานราชการบริษัทพีซีเอ็ม
  ไม่มีการขายให้รายใดเกินกว่าร้อยละ 30 ของยอดขาย

  การตลาดและการจัดจำหน่าย

  ช่องทางการจัดจำหน่าย

  จากสภาวะเศรษฐกิจที่เริ่มฟื้นตัว
  ประกอบกับความช่วยเหลือจากภาครัฐที่ให้กับธุรกิจพัฒนาอสังหาริมทรัพย์ ทำให้ปัจจุบันบริษัทฯ
  เน้นการขายตรงให้ผู้รับเหมา
  และเจ้าของโครงการรวมทั้งผู้แทนจำหน่ายที่ขายให้กับโครงการพัฒนาอสังหาริมทรัพย์ต่างๆ
  ซึ่งเป็นกลุ่มลูกค้าที่มีกำลังซื้อโดยบริษัทฯมีหลักเกณฑ์หลักๆ ในการแต่งตั้งผู้จัดจำหน่ายดังนี้

  1. มีศักยภาพและแนวโน้มในการขายสินค้าของบริษัทฯโดยพิจารณาจากธุรกิจที่มีอยู่

  2. มีฐานะทางการเงินที่เชื่อถือได้ โดยพิจารณาข้อมูลจากสถาบันการเงินประกอบด้วย

  ส่วนแบ่งการตลาด

  เนื่องจากในตลาดมีผู้ผลิตแผ่นพื้นระบบแผ่นพื้นท้องเรียบเป็นจำนวนมาก โดยการคาดคะเน
  บริษัทฯมีส่วนแบ่งตลาดอยู่ประมาณ 40% ของพื้นสำเร็จรูปแผ่นท้องเรียบ
  การเข้ามาของคู่แข่งขันรายใหม่ทำได้ง่าย หากมีเทคโนโลยี และเงินทุน
  จึงทำให้ผู้ซื้อมีโอกาสในการต่อรองกับผู้ขายมากมีความเป็นไปได้ที่จะมีสินค้าทดแทน เช่น
  การก่อสร้างโดยใช้ระบบหล่อในที่ เป็นต้น

  3.3 การจัดหาผลิตภัณฑ์เพื่อจำหน่าย

  ก) ลักษณะการจัดให้ได้มาซึ่งผลิตภัณฑ์

  ธุรกิจพัฒนาอสังหาริมทรัพย์

  ในการพัฒนาอสังหาริมทรัพย์เพื่อขายนั้น ขั้นตอนจะเริ่มตั้งแต่การซื้อที่ดินมา พัฒนา
  และโอนให้ลูกค้า ซึ่งสามารถ เขียนเป็นแผนผังได้พอเป็นสังเขป ดังต่อไปนี้

1 สัปดาห์

2 สัปดาห์ - 1 เดือน

  1 สัปดาห์

1 - 2 เดือน

  1 เดือน

3 - 4 เดือน

2 - 4 เดือน

1 – 5 เดือน

วิธีการซื้อที่ดินของบริษัท สามารถแบ่งได้ดังนี้

1.  ลงประกาศโฆษณาแสดงความต้องการจะซื้อที่ดินในสื่อสิ่งพิมพ์ต่างๆ

2.  ให้นายหน้าขายที่ดินไปดำเนินการจัดหาที่ดิน ตามความต้องการที่บริษัทกำหนด

3.  ติดต่อไปยังสถาบันการเงินต่างๆ
    ซึ่งส่วนใหญ่จะเป็นที่ดินของลูกค้าที่มีปัญหาของสถาบันการเงินนั้นๆ

  ในการก่อสร้างโครงการต่างๆของบริษัท
  เดิมผู้รับเหมาของบริษัทจะเป็นผู้จัดหาวัสดุก่อสร้างเพื่อใช้ในการก่อสร้างตามที่ได้ตกลงไว้กับบริษัท
  แต่เนื่องจากในสภาวะปัจจุบันที่มีผลมาจากเศรษฐกิจตกต่ำและมีการแข่งขันสูง
  วัตถุดิบส่วนใหญ่บริษัทจึงจำเป็นต้องจัดหาเองเพื่อให้ได้ต้นทุนที่ถูกลงและได้รับเครดิตทางการค้าที่ดีขึ้น
  วัตถุดิบที่บริษัทซื้อเองได้แก่ เสาเข็ม คอนกรีตโครงสร้าง ปูนซิเมนต์ เหล็กเส้น กระเบื้อง
  เซรามิค เป็นต้น ทั้งนี้บริษัทจะซื้อจากผู้จำหน่ายในประเทศหลายรายแทนการพึ่งพิงรายใดรายหนึ่ง
  โดยจะพิจารณาจากราคาและคุณภาพของวัตถุดิบประเภทนั้นๆเป็นหลัก

  ธุรกิจผลิตและจำหน่ายวัสดุก่อสร้าง

  วัตถุดิบหลักของบริษัทพีซีเอ็ม ได้แก่ ปูนซีเมนต์ PC Wire หินและทราย
  ซึ่งผู้จำหน่ายอยู่ภายในประเทศทั้งสิ้น
  และมีผู้จำหน่ายมากรายเพียงพอที่จะทำให้เกิดการแข่งขันกันในเรื่องราคา
  บริษัทพีซีเอ็มจึงมีความเสี่ยงในเรื่องของวัตถุดิบน้อยมาก
  รวมทั้งเทคโนโลยีการผลิตซึ่งพัฒนามาจนถึงจุดที่ไม่สามารถจะเปลี่ยนแปลงอะไรได้มากกว่านี้อีกแล้ว
  ในปี 2545
  บริษัทพีซีเอ็มมีกำลังการผลิตแผ่นพื้นสำเร็จรูประบบแผ่นพื้นท้องเรียบเฉพาะโรงงานที่ลำลูกกาคลอง
  8 (ไม่รวมโรงงานที่โคราชซึ่งได้หยุดประกอบกิจการชั่วคราว) รวมเท่ากับ 150,000
  ตารางเมตรต่อเดือน และอัตราการใช้กำลังการผลิตในปี 2545 เท่ากับร้อยละ 89 และ ณ
  ปัจจุบัน(มีนาคม 2546 ) ได้มีการผลิตเต็มกำลังการผลิตแล้ว

  ข) ผลกระทบต่อสิ่งแวดล้อม

  สำหรับธุรกิจพัฒนาอสังหาริมทรัพย์ ระบบการจัดสร้างสาธารณูปโภคของโครงการต่างๆ
  อาจมีผลกระทบต่อสิ่งแวดล้อม ที่สำคัญคือ
  ระบบระบายน้ำของโครงการอาจมีผลกระทบทำให้เกิดน้ำเสียต่อแหล่งน้ำสาธารณะได้
  หากระบบบำบัดไม่ดีพอ
  อย่างไรก็ตามบริษัทได้จัดให้มีระบบการกำจัดน้ำเสียในบ้านแต่ละหลังที่บริษัทสร้างขึ้นก่อนที่จะระบายน้ำที่ได้รับการบำบัดแล้วลงบ่อพักเพื่อให้สามารถตรวจสอบว่าได้มาตรฐานตามที่กำหนดหรือไม่ก่อนที่จะระบายลงทางน้ำสาธารณะต่อไปเพื่อมิให้มีผลกระทบต่อแหล่งน้ำสาธารณะ

  สำหรับธุรกิจผลิตและจำหน่ายวัสดุก่อสร้าง เนื่องจากสินค้าที่บริษัทพีซีเอ็ม
  ผลิตเป็นวัสดุก่อสร้างที่ผลิตจากคอนกรีต กระบวนการผลิตจึงไม่ซับซ้อนและไม่มีการใช้วัตถุดิบที่มีพิษ
  โดยกระบวนการผลิตวัตถุดิบจะถูกส่งจาก SILO เข้าเครื่องผสมทางท่อ
  และผลิตภัณฑ์อยู่ภายใต้การดูแลของ สมอ. กระทรวงอุตสาหกรรม
  ของที่เหลือจากกระบวนการผลิตสามารถขายเพื่อไปใช้งานต่อได้

3.4 งานที่ยังไม่ได้ส่งมอบ

  บริษัทและบริษัทย่อยรับรู้รายได้ตามอัตราส่วนของงานที่ทำเสร็จ
  โดยจะรับรู้รายได้เมื่อได้รับชำระเงินเกินกว่าร้อยละ 20 ของสัญญาแต่ละสัญญา
  และงานระหว่างก่อสร้างได้ผ่านขั้นตอนเบื้องต้นแล้วเกินกว่าร้อยละ 10
  ของงานก่อสร้างทั้งโครงการ ณ วันที่ 31 ธันวาคม 2545
  มียอดบ้านที่ได้รับการจองแล้วและรอส่งมอบดังตารางต่อไปนี้

+---+--------------------------------+----------------------+--------+
| ล | โครงการ                        | ที่ตั้ง                  | บ้านร   |
| ำ |                                |                      | อส่งมอบ |
| ด |                                |                      |        |
| ับ |                                |                      |        |
+===+================================+======================+========+
| 1 | บ้านกลางเมือง (รัชดาฯ-เหม่งจ๋าย3)   |   ถ.รัชดา-เหม่งจ๋าย     | 81     |
|   |                                |   กทม.               |        |
+---+--------------------------------+----------------------+--------+
| 2 | บ้านกลางกรุง-ทองหล่อ              |   ซ. ทองหล่อ กทม.     | 54     |
+---+--------------------------------+----------------------+--------+
| 3 | Place & Park                   |   ถ.ประชาอุทิศ         | 20     |
|   |                                |   จ.สมุทรปราการ       |        |
+---+--------------------------------+----------------------+--------+
| 4 | บ้านกลางเมือง (รัชดาฯ-เหม่งจ๋าย2)   |   ถ.รัชดา-เหม่งจ๋าย     | 38     |
|   |                                |   กทม.               |        |
+---+--------------------------------+----------------------+--------+
| 5 | มนวดี กรีน พาร์ค                  |   บางบัวทอง จ.นนทบุรี   | 11     |
+---+--------------------------------+----------------------+--------+
| 6 | ร่มเงาไม้                        |   บางบัวทอง จ.นนทบุรี   | 1      |
+---+--------------------------------+----------------------+--------+
|   | รวม/หน่วย                       |                      | 205    |
+---+--------------------------------+----------------------+--------+

  หมายเหตุ :
  มูลค่าต้นทุนค่าก่อสร้างเฉพาะตัวบ้านของบ้านคงค้างที่รอส่งมอบทั้งหมดคิดเป็น128.52 ล้านบาท